ddrg/super_eurlex huggingface dataset:
SL Uradni list Evropske unije L 108/15

UREDBA KOMISIJE (ES) št. 620/2006

z dne 20. aprila 2006

o izdaji uvoznih dovoljenj za česen v četrtletju od 1. junija do 31. avgusta 2006

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1),

ob upoštevanju Uredbe Komisije (ES) št. 1870/2005 z dne 16. novembra 2005 o odprtju in upravljanju tarifnih kvot in uvedbi sistema uvoznih dovoljenj in potrdil o poreklu za česen, uvožen iz tretjih držav (2), in zlasti člena 10(2) Uredbe,

ob upoštevanju naslednjega:

(1) Količine, za katere so tradicionalni in novi uvozniki med 3. in 7. aprilom 2006 vložili zahtevke za izdajo dovoljenj v skladu s členom 8(3) Uredbe (ES) št. 1870/2005, presegajo količine, razpoložljive za proizvode s poreklom iz Kitajske in vseh tretjih držav, razen Kitajske in Argentine.

(2) Treba je predvideti, v kakšnem obsegu se lahko ugodi zahtevkom za izdajo dovoljenj, poslanih Komisiji do 18. aprila 2006, in določiti roke, do katerih je treba začasno prekiniti izdajo dovoljenj –

SPREJELA NASLEDNJO UREDBO:

Člen 1

Zahtevkom za izdajo uvoznih dovoljenj, ki so bili vloženi v skladu s členom 4(1) Uredbe (ES) št. 1870/2005 med 3. in 7. aprilom 2006 ter poslani Komisiji do 18. aprila 2006, se ugodi v višini odstotka zaprošenih količin, določenih v Prilogi I k tej uredbi.

Člen 2

Za vsako zadevno kategorijo uvoznika in poreklo se zavrnejo zahtevki za uvozna dovoljenja iz člena 4(1) Uredbe (ES) št. 1870/2005, ki se nanašajo na četrtletje od 1. junija do 31. avgusta 2006 in so bili vloženi po 7. aprilu 2006, vendar pred datumom iz Priloge II k tej uredbi.

Člen 3

Ta uredba začne veljati 21. aprila 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 20. aprila 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).

(2) UL L 300, 17.11.2005, str. 19.

PRILOGA I Poreklo proizvoda Odstotek dodeljenih količin Kitajska Tretje države, razen Kitajske in Argentine Argentina — tradicionalni uvozniki (člen 3(1) in (3)(a) Uredbe (ES) št. 1870/2005) 13,452 % 100 % X — novi uvozniki (člen 3(2) in (3)(b) Uredbe (ES) št. 1870/2005) 1,005 % — X „X“ : Nobene kvote za to poreklo v zadevnem četrtletju. „—“ : Komisiji ni bil poslan noben zahtevek za izdajo dovoljenja.
(1)

Zneski reprezentativnih cen in dodatnih dajatev, ki veljajo za uvoz belega sladkorja, surovega sladkorja in nekaterih sirupov za tržno leto 2005/2006, so bili določeni z Uredbo Komisije (ES) št. 1011/2005 (3). Navedene cene in dolžnosti so bile nazadnje spremenjene z Uredbo Komisije (ES) št. 603/2006 (4).
(1)

Uredba Komisije (ES) št. 473/2002 z dne 15. marca 2002 o spremembi prilog I, II in VI k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil ter o določitvi podrobnih pravil o posredovanju informacij o uporabi bakrovih spojin (2) je za štiri leta podaljšala dovoljenje za uporabo kompostiranih ali fermentiranih gospodinjskih odpadkov v ekološkem kmetijstvu, pod številnimi pogoji, ki bi lahko bili pregledani po preteku navedenega obdobja glede na novo zakonodajo Skupnosti o gospodinjskih odpadkih.
(2)

Člen 1 Uredbe Komisije (ES) št. 502/2006 z dne 28. marca 2006, ki predvideva novo dodelitev uvoznih pravic v skladu z Uredbo (ES) št. 1081/1999 za bike, krave in telice, ki niso namenjeni za zakol, nekaterih alpskih in gorskih pasem (3), določa količine bikov, krav in telic, ki niso namenjeni za zakol, nekaterih alpskih in gorskih pasem, ki se lahko uvozijo pod posebnimi pogoji do 30. junija 2006.
(7)

Tako je Komisija zahtevala izvedbo obiskov zaradi preverjanja na kraju samem v prostorih CCCME in dveh družb, ki sta navedli največji obseg prodaje zadevnega izdelka, namreč Xiamen Overseas Chinese Electronic Co., Ltd in Konka Group Co., Ltd. Komisija je poslala pred-preveritvena pisma CCCME ter družbama Xiamen Overseas Chinese Electronic Co., Ltd in Konka Group Co., Ltd in v njih navedla datume preveritve na kraju samem. CCCME in Xiamen Overseas Chinese Electronic Co., Ltd sta se strinjali z obiskom zaradi preverjanja, ki ga je zahtevala Komisija. Družba Konka Group Co., Ltd pa je obisk zaradi preverjanja zavrnila in s tem kršila zavezo.
(2)

Četrtek, 13., petek, 14., in ponedeljek, 17. april 2006, so za Komisijo dela prosti dnevi. Zato je treba izdajo dovoljenj, za katera bo vložen zahtevek med ponedeljkom, 10., in petkom, 14. aprila 2006, preložiti.
(2)

V skladu s členom 33(2) Uredbe (ES) št. 796/2004 so države članice Komisiji sporočile rezultate preskusov za določanje ravni tetrahidrokanabinola v sortah konoplje, posejanih v letu 2005. Navedene rezultate je treba upoštevati pri izdelavi seznama sort konoplje, ki se gojijo za vlakna in ki izpolnjujejo pogoje za neposredna plačila v prihodnjih tržnih letih in seznama sort, ki so začasno dovoljene v tržnem letu 2006/2007. Za preverjanje vsebnosti tetrahidrokanabinola je za nekatere navedene sorte treba uporabiti postopek B iz Priloge I k Uredbi (ES) št. 796/2004.
(3)

Enaka tarifna obravnava, zlasti zaradi okoljskih razlogov, povezanih s ponovno obdelavo odpadnih olj, mora biti odobrena za odpadna olja in olja iz iste skupine, če so seveda izpolnjeni vsi tehnični in pravni pogoji. Zato je v interesu Skupnosti, da se carinska dajatev za te izdelke začasno opusti, avtonomno in za nedoločeno obdobje.
SL Uradni list Evropske unije L 54/5

UREDBA KOMISIJE (ES) št. 323/2006

z dne 23. februarja 2006

o odstopanju od Uredbe (ES) št. 174/1999 glede roka veljavnosti izvoznih dovoljenj z vnaprejšnjo določitvijo nadomestila za sektor mleka in mlečnih izdelkov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 31(14) Uredbe,

ob upoštevanju naslednjega:

(1) Člen 6 Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2) določa roke veljavnosti izvoznih dovoljenj.

(2) Znižanje intervencijskih cen za maslo in posneto mleko v prahu od 1. julija 2006 bo verjetno vplivalo na razliko med temi cenami in cenami na svetovnem trgu.

(3) Veljavnost izvoznih dovoljenj z vnaprejšnjo določitvijo nadomestila je treba omejiti na 30. junij 2006, da se kot previdnostni ukrep proračun Skupnosti zaščiti pred nepotrebnimi izdatki in prepreči špekulativna uporaba režima izvoznih nadomestil v sektorju mleka in mlečnih izdelkov.

(4) Upravljalni odbor za mleko in mlečne proizvode ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Z odstopanjem od člena 6 Uredbe (ES) št. 174/1999 so izvozna dovoljenja z vnaprejšnjo določitvijo nadomestila za proizvode iz točk (a) do (d) tega člena, za katera so zahtevki vloženi od 1. marca 2006, veljavna do 30. junija 2006.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. februarja 2006 Za Komisijo Mariann FISCHER BOEL Članica Komisije

(1) UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).

(2) UL L 20, 27.1.1999, str. 8. Uredba, kakor je bila nazadnje spremenjena z Uredbo (ES) št. 2107/2005 (UL L 337, 22.12.2005, str. 20).
Izdelek, pripravljen za prodajo na drobno obsega barvni zaslon , kabelske spojke, napajalni kabel, daljinski upravljalec (ki deluje na dve bateriji), navodila za uporabo in namestitvene diskete. Zaslon je plazemski z diagonalno izmero 105,6 cm (42″), zunanjih dimenzij 103,5 (Š) × 64 (V) × 15 (G) cm, resolucije 852 × 480 točk in vgrajenima zvočnikoma. Ima naslednje vmesnike: — 3 vhodne video konektorje (sestavljeni video signal), — vhodni konektor za prenos podatkov (VGA-SVGA), — vhodni avdio konektor, in — kontrolni konektor. Različni vhodi omogočajo, da se na zaslonu barvno prikazujejo podatki iz stroja za avtomatsko obdelavo podatkov ter posamične ali gibljive slike iz naprave za snemanje ali reprodukcijo, DVD-naprave, video kamere itd.

8528 21 90
SL Uradni list Evropske unije L 48/14

UREDBA KOMISIJE (ES) št. 299/2006

z dne 17. februarja 2006

o izdaji uvoznih dovoljenj za riž s poreklom iz držav AKP in čezmorskih držav in ozemelj na podlagi zahtevkov, vloženih v prvih petih delovnih dneh februarja 2006 v skladu z Uredbo (ES) št. 638/2003

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2286/2002 z dne 10. decembra 2002 o režimih za kmetijske proizvode in blago, nastalo pri predelavi kmetijskih proizvodov s poreklom iz afriških, karibskih in pacifiških (držav AKP), ter o razveljavitvi Uredbe (ES) št. 1706/98 (1),

ob upoštevanju Uredbe Sveta 2001/822/ES z dne 27. novembra 2001 o pridružitvi čezmorskih držav in ozemelj k Skupnosti (Odločba o čezmorski pridružitvi) (2),

ob upoštevanju Uredbe Komisije (ES) št. 638/2003 z dne 9. aprila 2003 o določitvi podrobnih pravil za uporabo Uredbe Sveta (ES) št. 2286/2002 in Odločbe Sveta 2001/822/ES glede režimov za uvoz riža s poreklom iz afriških, karibskih in pacifiških držav (držav AKP) in čezmorskih držav in ozemelj (ČDO) (3), in zlasti člena 17(2) Uredbe,

ob upoštevanju naslednjega:

Pregled zahtevkov je pokazal, da je treba izdati dovoljenja za serijo v februarju 2006 za v zahtevkih navedene količine, ki se po potrebi zmanjšajo za nezajete odstotke, in določiti količine, ki se prenesejo v naslednjo serijo –

SPREJELA NASLEDNJO UREDBO:

Člen 1

1. Na podlagi zahtevkov, vloženih v prvih petih delovnih dneh februarja 2006 v skladu z Uredbo (ES) št. 638/2003, o čemer je obveščena Komisija, se izdajo uvozna dovoljenja za riž za količine, navedene v zahtevkih, po potrebi zmanjšane za odstotke, ki so določeni v Prilogi.

2. Razpoložljive količine, ki se prenesejo v naslednjo serijo, so določene v Prilogi.

Člen 2

Ta uredba začne veljati 18. februarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 17. februarja 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 348, 21.12.2002, str. 5.

(2) UL L 314, 30.11.2001, str. 1.

(3) UL L 93, 10.4.2003, str. 3. Uredba, kakor je bila nazadnje spremenjena z Uredbo Komisije (ES) št. 2120/2005 (UL L 340, 23.12.2005, str. 22).
SL Uradni list Evropske unije L 38/27

UREDBA KOMISIJE (ES) št. 221/2006

z dne 8. februarja 2006

o določitvi koeficienta znižanja, ki se uporablja v okviru tarifne podkvote III za navadno pšenico kakovosti, ki ni visoka kakovost, določene z Uredbo (ES) št. 2375/2002, z uporabo Uredbe (ES) št. 169/2006

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),

ob upoštevanju Uredbe Komisije (ES) št. 2375/2002 z dne 27. decembra 2002 o odprtju in zagotavljanju upravljanja tarifnih kvot Skupnosti za navadno pšenico, ki ni visoke kakovosti, s poreklom iz tretjih držav, ki odstopa od Uredbe Sveta (EGS) št. 1766/92 (2), in zlasti člena 5(3) Uredbe,

ob upoštevanju naslednjega:

(1) Uredba (ES) št. 2375/2002 odpira letno tarifno kvoto 2 981 600 ton navadne pšenice, ki ni visoke kakovosti. Ta kvota je razdeljena na tri podkvote.

(2) S členom 1 Uredbe Komisije (ES) št. 169/2006 z dne 31. januarja 2006 o odstopanju od Uredbe (ES) št. 2375/2002 glede izdaje uvoznih dovoljenj v okviru tranše št. 1 tarifne podkvote III za navadno pšenico kakovosti, ki ni visoka kakovost (3), je količina, dostopna v okviru podkvote III za obdobje od 1. januarja do 31. marca 2006, določena na 464 879,874 ton.

(3) Količine, ki so bile dne 6. februarja 2006 zahtevane v skladu s členom 5(1) Uredbe (ES) št. 2375/2002, presegajo razpoložljive količine. Zato je treba z določitvijo koeficienta znižanja, ki se bo uporabil za zahtevane količine, predvideti, v kakšnem obsegu se lahko izdajo dovoljenja –

SPREJELA NASLEDNJO UREDBO:

Člen 1

Vsakemu zahtevku za uvozno dovoljenje za podkvoto III za navadno pšenico kakovosti, ki ni visoka kakovost, vloženemu in predloženemu Komisiji dne 6. februarja 2006 v skladu s členom 5(1) in (2) Uredbe (ES) št. 2375/2002, se ugodi do 80,56049 % zahtevanih količin.

Člen 2

Ta uredba začne veljati 9. februarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 8. februarja 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 358, 31.12.2002, str. 88. Uredba, kakor je bila nazadnje spremenjena z Uredbo (ES) št. 777/2004 (UL L 123, 27.4.2004, str. 50).

(3) UL L 27, 1.2.2006, str. 3.
SL Uradni list Evropske unije L 29/35

UREDBA KOMISIJE (ES) št. 182/2006

z dne 1. februarja 2006

o izdaji uvoznih dovoljenj za trsni sladkor v okviru nekaterih tarifnih kvot in preferencialnih sporazumov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja (1),

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v programu CXL, pripravljenem neposredno po zaključku pogajanj po členu XXIV, 6 GATT-a (2),

ob upoštevanju uredbe Komisije (ES) št. 1159/2003 z dne 30. junija 2003, ki za tržna leta 2003/2004, 2004/2005 in 2005/2006 predpisuje izvedbena pravila za uvoz trsnega sladkorja v okviru nekaterih tarifnih kvot in preferencialnih sporazumov in ki spreminja uredbi (ES) št. 1464/95 in (ES) št. 779/96 (3), in zlasti njenega člena 5(3),

ob upoštevanju naslednjega:

(1) Člen 9 Uredbe (ES) št. 1159/2003 določa način določanja obveznosti z dajatvijo nič za proizvode pod oznako KN 1701, izražene v protivrednosti belega sladkorja, za uvoz iz držav podpisnic protokola AKP in sporazuma z Indijo.

(2) Člen 16 Uredbe (ES) št. 1159/2003 določa način določanja tarifnih kvot z dajatvijo nič za proizvode pod oznako KN 1701 11 10, izražene v protivrednosti belega sladkorja, za uvoz iz držav podpisnic protokola AKP in sporazuma z Indijo.

(3) Člen 22 Uredbe (ES) št. 1159/2003 odpira tarifne kvote proizvodov pod oznako KN 1701 11 10 po 98 evrov na tono za uvoz iz Brazilije, Kube in drugih tretjih držav.

(4) Zahtevki so bili predloženi zadevnim organom v tednu od 23. do 27. januarja 2006, v skladu s členom 5(1) Uredbe (ES) št. 1159/2003, za izdajo uvoznih dovoljenj za celotno količino, ki presega obvezno količino za dostavo za zadevno državo, določeno v skladu s členom 9 Uredbe (ES) št. 1159/2003 za preferenčni sladkor AKP–Indija.

(5) Zahtevki so bili predloženi pristojnim organom v tednu od 23. do 27. januarja 2006, v skladu s členom 5(1) Uredbe (ES) št. 1159/2003, za izdajo uvoznih dovoljenj za celotno količino, določeno v členu 16 Uredbe (ES) št. 1159/2003 za specialni preferenčni sladkor.

(6) V teh okoliščinah mora Komisija določiti faktor zmanjšanja, ki omogoča izdajo dovoljenj sorazmerno z razpoložljivo količino, in označiti, da je zadevna meja dosežena –

SPREJELA NASLEDNJO UREDBO:

Člen 1

Na podlagi zahtevkov za uvozna dovoljenja, vloženih od 23. do 27. januarja 2006 v okviru člena 5(1) Uredbe (ES) št. 1159/2003, se dovoljenja izdajo v mejah količin, določenih v Prilogi k tej uredbi.

Člen 2

Ta uredba začne veljati 2. februarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 1. februarja 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 987/2005 (UL L 167, 29.6.2005, str. 12).

(2) UL L 146, 20.6.1996, str. 1.

(3) UL L 162, 1.7.2003, str. 25. Uredba, kakor je bila nazadnje spremenjena z Uredbo (ES) št. 568/2005 (UL L 97, 15.4.2005, str. 9).
SL Uradni list Evropske unije L 23/55

UREDBA KOMISIJE (ES) št. 142/2006

z dne 26. januarja 2006

o dvainšestdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al-Kaida in talibani, in razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 o posebnih omejevalnih ukrepih, odrejenih proti določenim osebam in subjektom, povezanimi z Osamo bin Ladnom, mrežo Al-Kaida in talibani, ter razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), in zlasti prve alinee člena 7(1) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in ekonomskih virov iz navedene uredbe.

(2) Odbor za sankcije varnostnega sveta združenih narodov je 18. januarja 2006 sklenil spremeniti seznam oseb, skupin in subjektov, za katere velja zamrznitev sredstev in ekonomskih virov. Priloga I se zato ustrezno spremeni –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. januarja 2006 Za Komisijo Eneko LANDÁBURU Generalni direktor za zunanje odnose

(1) UL L 139, 29.5.2002, str. 9. Uredba, kakor je bila nazadnje spremenjena z Uredbo Komisije (ES) št. 76/2006 (UL L 12, 18.1.2006, str. 7).
SL Uradni list Evropske unije L 27/10

UREDBA KOMISIJE (ES) št. 173/2006

z dne 31. januarja 2006

o določitvi nadomestil za proizvode v sektorjih žit in riža, dobavljene v okviru ukrepov Skupnosti in nacionalnih ukrepov za pomoč v hrani

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 13(3) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž (2), in zlasti člena 13(3) Uredbe,

ob upoštevanju naslednjega:

(1) Člen 2 Uredbe Sveta (EGS) št. 2681/74 z dne 21. oktobra 1974 o financiranju izdatkov za dobavo kmetijskih proizvodov v okviru pomoči v hrani s strani Skupnosti (3), določa, da Evropski kmetijski usmerjevalni in jamstveni sklad, Oddelek za jamstva, krije tisti delež izdatkov, ki ustreza izvoznim nadomestilom, določenim v skladu z zadevnimi predpisi Skupnosti.

(2) Zato, da se olajša pripravo in upravljanje proračuna za ukrepe Skupnosti za pomoč v hrani, ter da se državam članicam omogoča, da so seznanjene z obsegom udeležbe Skupnosti pri financiranju nacionalnih ukrepov za pomoč v hrani, je treba določiti stopnjo nadomestil, odobrenih za te ukrepe.

(3) Splošna in izvedbena pravila, predvidena v členu 13 Uredbe (ES) št. 1784/2003 in členu 13 Uredbe (ES) št. 3072/95 za izvozna nadomestila, se uporabljajo s potrebnimi spremembami za zgoraj navedene dejavnosti.

(4) Posebni kriteriji, ki jih je treba upoštevati pri izračunu izvoznih nadomestil za riž, so določeni v členu 13 Uredbe (ES) št. 3072/95.

(5) Ukrepi v tej uredbi so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Za ukrepe Skupnosti in nacionalne ukrepe za pomoč v hrani v okviru mednarodnih sporazumov in drugih dopolnilnih programov ter za druge ukrepe Skupnosti za brezplačno dobavo, so nadomestila za proizvode iz sektorja žit in riža določena v Prilogi.

Člen 2

Ta uredba začne veljati 1. februarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 31. januarja 2006 Za Komisijo Mariann FISCHER BOEL Članica Komisije

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 329, 30.12.1995, str. 18. Uredba, kakor je bila nazadnje spremenjena z Uredbo Komisije (ES) št. 411/2002 (UL L 62, 5.3.2002, str. 27).

(3) UL L 288, 25.10.1974, str. 1.
(5)

V zvezi s tem je treba opomniti, da določene vrste jeklenih žičnatih vrvi, ki jih trenutno proizvaja družba UML, v obdobju preiskave niso bile izvožene v Skupnost, kar je privedlo do uvedbe dokončnih protidampinških ukrepov in zato niso zajete v izvzetje, ki jo omogoča zaveza. Tako so bile take jeklene žičnate vrvi zavezane plačilu protidampinške dajatve pri vstopu v prosti promet v Skupnosti.
(2)

Nekatera dovoljenja, izdana v skladu z členom 1 Uredbe (ES) št. 2543/95 in veljavna po 1. novembru 2005, niso bila v celoti ali delno uporabljena. Če se obveznosti v zvezi s temi dovoljenji ne spoštujejo, se položena varščina zadrži. Ker so te obveznosti postale brezpredmetne, se dovolita njihova odprava in sprostitev položene varščine.
4.

Podrobnosti naslova pod naslovno vrstico „Združeno kraljestvo“ se nadomestijo z: „Bank of England Sanctions Emergency Unit London EC2R 8AH Združeno kraljestvo Tel. (44-207) 601 46 07 Faks (44-207) 601 43 09; HM Treasury International Financial Services Parliament Street London SW1P 3AG Združeno kraljestvo Tel. (44-207) 207 55 50 Faks (44-207) 207 43 65; Za Gibraltar: Ernest Montado Chief Secretary Government Secretariat No. 6 Convent Place Gibraltar Združeno kraljestvo Tel. (350) 757 07 Faks (350) 587 57 00“.
3.3.

Ali ukrep vključuje pomoč za preprečevanje in zatiranje škodljivcev, škode, ki jo povzročijo, in drevesnih bolezni ali preprečevanje in odpravljanje škode, ki jo povzročijo živali, ali ciljne ukrepe za preprečevanje gozdnih požarov (točka VII.C.c)?  da  ne Če da, navedite, ali upravičeni stroški vključujejo:  preprečevanje in zatiranje škodljivih organizmov in drevesnih bolezni ter škode, ki jo povzročijo škodljivi organizmi, ali preprečevanje in odpravo škode, ki jo povzročijo živali Navedite zadevne škodljivce in bolezni ali živali: ………… ………… ………… ………… Opišite načine za preprečevanje in zatiranje škodljivcev ter navedite uporabljene proizvode, naprave in materiale. Ali imajo pri odločanju glede odobritve pomoči prednost biološki in mehanski načini preprečevanja in zatiranja? Če ne, dokažite, da niso zadostni za boj proti zadevnim boleznim ali škodljivcem. ………… ………… ………… …………  ciljni ukrepi za preprečevanje gozdnih požarov Opišite predvidene ukrepe. ………… ………… ………… ………… Se pomoč odobri za nadomestilo vrednosti živali, ki so jih pokončale druge živali ali so bile uničene na zahtevo organov, zaradi boja proti boleznim ali škodljivcem?  da  ne Opišite, kako se bo vrednost živine izračunala, in potrdite, da bo nadomestilo omejeno na tako določeno vrednost: ………… ………… ………… …………
(6)

Uporaba encimskega pripravka 6-fitaze, ki jo proizvaja Aspergillus oryzae (DSM 14223), je bila brez časovne omejitve prvič dovoljena za piščance za pitanje, nesnice, purane za pitanje, pujske, prašiče za pitanje in svinje z Uredbo Komisije (ES) št. 255/2005 (4). V podporo zahtevku za razširitev dovoljenja za uporabo navedenega encimskega pripravka na salmonide so bili predloženi novi podatki. Evropska agencija za varno hrano (EFSA) je podala mnenje o uporabi navedenega pripravka, v katerem ugotavlja, da pripravki ne predstavljajo tveganja za salmonide pod pogoji, določenimi v Prilogi II k tej uredbi. Ocena kaže, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega encimskega pripravka, kakor je določena v Prilogi II, začasno dovoliti za obdobje štirih let.